title: Decizia 2013/88/PESC a Consiliului din 18 februarie 2013 de modificare a Deciziei 2010/800/PESC privind adoptarea de măsuri restrictive împotriva Republicii Populare Democrate Coreene

text:
               19.2.2013

               RO

               Jurnalul Oficial al Uniunii Europene

               L 46/28

         DECIZIA 2013/88/PESC A CONSILIULUI
   din 18 februarie 2013
   de modificare a Deciziei 2010/800/PESC privind adoptarea de măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 29,
   având în vedere Decizia 2010/800/PESC a Consiliului din 22 decembrie 2010 privind adoptarea de măsuri restrictive împotriva Republicii Populare Democrate Coreene (1), în special articolul 10 alineatul (1) și articolul 12 alineatul (3),
   întrucât:

               (1)

               La 22 decembrie 2010, Consiliul a adoptat Decizia 2010/800/PESC.

               (2)

               La 10 decembrie 2012, Consiliul și-a exprimat profunda îngrijorare cu privire la intenția Republicii Populare Democrate Coreene (RPDC) de a lansa un „satelit de lucru”, deoarece o astfel de lansare implică utilizarea tehnologiei rachetelor balistice, fapt care reprezintă o nouă încălcare clară a obligațiilor internaționale ale RPDC, astfel cum sunt prevăzute în special în Rezoluțiile 1695 (2006), 1718 (2006) și 1874 (2009) ale Consiliului de Securitate al Organizației Națiunilor Unite (CSONU), și care încalcă în mod direct apelul unit al comunității internaționale de a nu efectua astfel de lansări.

               (3)

               La 22 ianuarie 2013, CSONU a adoptat Rezoluția (RCSONU) 2087 (2013) prin care condamnă lansarea efectuată de RPDC la 12 decembrie 2012, pentru care a fost utilizată tehnologia rachetelor balistice și care a încălcat RCSONU 1718 (2006) și 1874 (2009).

               (4)

               La 12 februarie 2013, RPDC a desfășurat un test nuclear, încălcând obligațiile sale internaționale în temeiul RCSONU 1718 (2006), RCSONU 1874 (2009) și RCSONU 2087 (2013), ceea ce reprezintă o amenințare serioasă la adresa păcii și securității regionale și internaționale.

               (5)

               Punctul 5 litera (a) din RCSONU 2087 (2013) prevede aplicarea măsurilor restrictive unor noi persoane și entități.

               (6)

               În plus, punctul 5 litera (b) din RCSONU 2087 (2013) stabilește faptul că interdicția de a furniza, vinde sau transfera anumite articole, materiale, echipamente, bunuri și tehnologii în conformitate cu punctul 8 litera (a) subpunctul (ii) din RCSONU 1718 (2006) se aplică, de asemenea, articolelor prevăzute la punctul 5 litera (b) din RCSONU 2087 (2013).

               (7)

               Punctul 8 din RCSONU 2087 (2013) clarifică anumite metode pentru eliminarea de către state a articolelor confiscate în concordanță cu dispozițiile RCSONU 1718 (2006) și RCSONU 1874 (2009) și în conformitate cu punctul 14 din RCSONU 1874 (2009).

               (8)

               Punctul 12 din RCSONU 2087 (2013) invită, de asemenea, statele să dea dovadă de vigilență și reținere în ceea ce privește intrarea pe teritoriile lor sau tranzitarea acestora de către persoane care lucrează în numele sau sub conducerea persoanelor și entităților desemnate.

               (9)

               În concordanță cu punctul 13 din RCSONU 2087 (2013), este necesar să se stabilească faptul că nu se poate da curs niciunei cereri legate de executarea oricărui contract sau oricărei tranzacții afectate de măsurile decise în conformitate cu rezoluțiile relevante ale CSONU sau de măsurile Uniunii sau ale oricărui stat membru adoptate în conformitate cu decizia relevantă a CSONU sau care fac obiectul prezentei decizii, din partea persoanelor sau entităților desemnate sau a oricărei alte persoane sau entități din RPDC.

               (10)

               În conformitate cu concluziile Consiliului privind RPDC din 10 decembrie 2012, este oportună adoptarea de măsuri restrictive suplimentare.

               (11)

               Ar trebui inclus în Decizia 2010/800/PESC un nou criteriu pentru desemnarea autonomă de către Uniune a persoanelor și entităților care fac obiectul măsurilor restrictive.

               (12)

               Vânzarea, furnizarea sau transferul către RPDC a anumitor alte bunuri, în special a anumitor tipuri de aluminiu, care sunt relevante pentru programele RPDC privind armele de distrugere în masă, în special pentru sectorul rachetelor balistice, ar trebui interzise.

               (13)

               Mai mult, ar trebui clarificat faptul că, în cazul în care prezenta decizie prevede o interdicție privind serviciile financiare, aceasta include furnizarea de servicii de asigurare și reasigurare.

               (14)

               Mai mult, ar trebui interzisă vânzarea, achiziționarea, transportul sau intermedierea aurului, a metalelor prețioase și a diamantelor de la sau pentru guvernul RPDC.

               (15)

               În plus, ar trebui interzisă livrarea de bancnote și monede ale RPDC nou tipărite sau bătute sau neemise către Banca Centrală a RPDC sau în beneficiul acesteia.

               (16)

               Ar trebui interzisă vânzarea sau achiziționarea de obligațiuni publice sau garantate de stat, emise de RPDC.

               (17)

               În plus, ar trebui interzisă deschiderea de noi sucursale, filiale sau reprezentanțe ale băncilor din RPDC pe teritoriul statelor membre, precum și crearea unor noi asocieri în participație sau achiziționarea de participații de către bănci din RPDC, inclusiv Banca Centrală a RPDC, în bănci aflate sub jurisdicția statelor membre. Mai mult, statele membre ar trebui să ia măsurile corespunzătoare pentru a interzice instituțiilor financiare aflate pe teritoriul lor sau sub jurisdicția lor să deschidă reprezentanțe sau filiale în RPDC.

               (18)

               În urma deciziei Comitetului instituit de CSONU în temeiul RCSONU 1718 (2006), șase entități ar trebui eliminate de pe listele care figurează în anexele II și III la Decizia 2010/800/PESC și ar trebui incluse pe lista prevăzută în anexa I la respectiva decizie. Este, de asemenea, necesară modificarea mențiunilor privind respectivele entități.

               (19)

               În plus, în conformitate cu articolul 12 alineatul (3) din Decizia 2010/800/PESC, Consiliul a reexaminat integral lista altor persoane și entități prevăzută în anexele II și III la respectiva decizie a ajuns la concluzia că persoanele și entitățile respective ar trebui să facă în continuare obiectul măsurilor restrictive specifice prevăzute de respectiva decizie.

               (20)

               Prin urmare, Decizia 2010/800/PESC a Consiliului ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2010/800/PESC a Consiliului se modifică după cum urmează:

               1.

               Articolul 1 se modifică după cum urmează:

                           (a)

                           la alineatul (1), litera (b) se înlocuiește cu următorul text:

                                       „(b)

                                       toate articolele, materialele, echipamentele, bunurile și tehnologiile, astfel cum au fost identificate de Consiliul de Securitate sau de comitetul instituit în temeiul punctului 12 din RCSONU 1718 (2006) ( «Comitetul pentru sancțiuni»), în conformitate cu punctul 8 litera (a) subpunctul (ii) din RCSONU 1718 (2006) și cu punctul 5 litera (b) din RCSONU 2087 (2013), care ar putea să contribuie la programele RPDC care vizează armele nucleare, rachetele balistice sau alte arme de distrugere în masă;”;

                           (b)

                           la alineatul (1), se adaugă următoarea literă:

                                       „(d)

                                       anumite componente-cheie pentru sectorul rachetelor balistice, precum anumite tipuri de aluminiu utilizate la sistemele privind rachetele balistice. Uniunea adoptă măsurile necesare în vederea identificării articolelor relevante cărora li se aplică prezenta dispoziție.”;

                           (c)

                           la alineatul (2), litera (b) se înlocuiește cu următorul text:

                                       „(b)

                                       finanțarea sau acordarea de ajutor financiar în ceea ce privește articolele și tehnologiile menționate la alineatul (1), inclusiv, în special, de subvenții, împrumuturi și de asigurări ale creditelor la export, precum și servicii de asigurare și reasigurare, pentru orice vânzare, furnizare, transfer sau export al unor astfel de articole sau tehnologii, sau în scopul furnizării unei formări tehnice, a consilierii, a serviciilor, a asistenței sau a serviciilor de brokeraj aferente, în mod direct sau indirect, oricărei persoane, entități sau organism care se găsește pe teritoriul RPDC, sau în scopul unei utilizări în acest stat;”;

               2.

               Se introduc următoarele articole:
               „Articolul 1a
               Se interzice vânzarea, cumpărarea, transportul sau intermedierea, în mod direct sau indirect, a aurului și a metalelor prețioase, precum și a diamantelor către, de la sau pentru guvernul RPDC, organismele publice, corporațiile sau agențiile acestuia, Banca Centrală a RPDC, precum și către, de la sau pentru persoanele și entitățile care acționează în numele acestora sau sub conducerea acestora, sau entitățile deținute sau controlate de către acestea.
               Uniunea adoptă măsurile necesare în vederea identificării articolelor relevante cărora li se aplică prezenta dispoziție.
               Articolul 1b
               Se interzice livrarea de bancnote și monede din RPDC nou tipărite sau bătute sau neemise către Banca Centrală a RPDC sau în beneficiul acesteia.
               Articolul 2a
               Se interzice vânzarea, cumpărarea, intermedierea sau asistența în emiterea de obligațiuni nord-coreene publice sau garantate de stat emise după intrarea în vigoare a prezentei decizii, direct sau indirect, către sau de la guvernul RPDC, organismele publice, corporațiile, agențiile, Banca Centrală a RPDC sau băncile cu sediul în RPDC, sau sucursale și filiale din cadrul sau din afara jurisdicției statelor membre ale băncilor cu sediul în RPDC, sau entități financiare care nu au sediul în RPDC și nu se află sub jurisdicția statelor membre, dar sunt controlate de persoane cu domiciliul în RPDC și de entități cu sediul în RPDC, precum și orice persoană sau entitate care acționează în numele sau la instrucțiunile acestora, sau entități deținute sau controlate de acestea.”.

               3.

               Articolul 4 se modifică după cum urmează:

                           (a)

                           la alineatul (1), se adaugă următoarea literă:

                                       „(d)

                                       de către persoanele care nu sunt menționate în anexa I, anexa II sau anexa III și care sunt implicate, inclusiv prin furnizarea de servicii financiare, în furnizarea către și dinspre RPDC de arme și de materiale conexe de toate tipurile, sau de articole, materiale, echipamente, bunuri și tehnologii care ar putea să contribuie la programele RPDC care vizează armele nucleare, rachetele balistice sau alte arme de distrugere în masă, astfel cum sunt aceste persoane enumerate în anexa IIIA.”;

                           (b)

                           alineatul (7) se înlocuiește cu următorul text:
                           „(7)   Statele membre pot acorda derogări de la măsurile impuse la alineatul (1) literele (b), (c) și (d), atunci când deplasarea unei persoane se justifică din motive umanitare urgente sau atunci când persoana respectivă se deplasează pentru a asista la reuniuni interguvernamentale, inclusiv la reuniuni inițiate de Uniune sau găzduite de un stat membru care asigură președinția OSCE, în cazul în care în cadrul acestora se poartă un dialog politic care vizează direct promovarea democrației, a drepturilor omului și a statului de drept în RPDC.”;

                           (c)

                           alineatul (9) se înlocuiește cu următorul text:
                           „(9)   În cazul în care, în conformitate cu alineatele (4), (5) și (7), un stat membru autorizează persoanele menționate în anexele I, II, III sau IIIA să intre pe teritoriul său sau să îl tranziteze, această autorizație este limitată la scopul pentru care este acordată și la persoanele vizate.”.

                           (d)

                           se adaugă următorul alineat:
                           „(10)   Statele membre dau dovadă de vigilență și reținere în ceea ce privește intrarea pe teritoriile lor sau tranzitarea acestora de către persoane care lucrează în numele sau sub conducerea persoanelor și entităților enumerate în anexa I.”

               4.

               La articolul 5 alineatul (1), se adaugă următoarea literă:

                           „(d)

                           persoanele și entitățile care nu sunt menționate în anexa I, anexa II sau anexa III și care sunt implicate, inclusiv prin furnizarea de servicii financiare, în furnizarea către și dinspre RPDC de arme și de materiale conexe de toate tipurile, sau de articole, materiale, echipamente, bunuri și tehnologii care ar putea să contribuie la programele RPDC care vizează armele nucleare, rachetele balistice sau alte arme de distrugere în masă, astfel cum sunt aceste persoane și entități enumerate în anexa IIIA.”.

               5.

               Se introduce următorul articol:
               „Articolul 6a
               (1)   Se interzice deschiderea de noi sucursale, filiale sau reprezentanțe ale băncilor din RPDC pe teritoriul statelor membre, precum și crearea unor noi asocieri în participație sau a achiziționării de participații de către bănci din RPDC, inclusiv Banca Centrală a RPDC, sucursalele și filialele acesteia și alte entități financiare menționate la articolul 6, în bănci aflate sub jurisdicția statelor membre.
               (2)   Se interzice instituțiilor financiare aflate pe teritoriul statelor membre sau sub jurisdicția acestora să deschidă reprezentanțe sau filiale în RPDC.”

               6.

               La articolul 7, alineatul (5) se înlocuiește cu următorul text:
               „(5)   În cazul în care se efectuează inspecția menționată la alineatele (1) și (2), statele membre confiscă și înlătură articolele a căror furnizare, vânzare, transfer sau export se interzice în temeiul prezentei decizii, în conformitate cu punctul 14 din RCSONU 1874 (2009) și cu punctul 8 din RCSONU 2087 (2013).”.

               7.

               Se introduce următorul articol:
               „Articolul 8a
               Nu se va da curs niciunei cereri, inclusiv cererilor de compensare sau indemnizare sau oricăror alte cereri de aceeași natură, cum ar fi cererile de despăgubire, amenzi sau cererile de chemare în garanție, cererile de prelungire sau de plată a unei obligațiuni, garanții financiare, inclusiv cererile rezultate din scrisori de credit și instrumente similare în legătură cu orice contract sau tranzacție a căror executare a fost afectată, în mod direct sau indirect, integral sau parțial, de măsurile stabilite în temeiul RCSONU 1718 (2006), RCSONU 1874 (2008) și RCSONU 2087 (2013), inclusiv de măsurile luate de Uniune sau de orice stat membru în conformitate cu deciziile relevante ale Consiliului de Securitate, măsuri necesare pentru punerea în aplicare a deciziilor respective sau în legătură cu aceasta, sau de măsurile care intră sub incidența prezentei decizii, din partea persoanelor sau entităților desemnate în anexele I, II, III și IIIA, sau a oricărei alte persoane sau entități din RPDC, inclusiv din partea guvernului RPDC, a organismelor publice, a corporațiilor sau a agențiilor nord-coreene, sau a oricărei persoane sau entități care prezintă o cerere prin intermediul sau în beneficiul unor astfel de persoane sau entități.”.

               8.

               La articolul 9, alineatul (2) se înlocuiește cu următorul text:
               „(2)   Consiliul, hotărând în unanimitate la propunerea statelor membre sau a Înaltului Reprezentant al Uniunii pentru afaceri externe și politica de securitate, stabilește listele prevăzute în anexele II, III și IIIA și adoptă modificările la acestea.”.

               9.

               La articolul 10, alineatul (2) se înlocuiește cu următorul text:
               „(2)   În cazul în care Consiliul decide să supună o persoană sau o entitate măsurilor prevăzute la articolul 4 alineatul (1) literele (b), (c) și (d) și la articolul 5 alineatul (1) literele (b), (c) și (d), acesta modifică anexa II, III sau IIIA în consecință.”.

               10.

               Articolul 11 se înlocuiește cu următorul text:
               „Articolul 11
               (1)   Anexele I, II, III și IIIA cuprind motivele pentru includerea pe listă a persoanelor și a entităților, furnizate de Consiliul de Securitate sau de Comitetul pentru sancțiuni cu privire la anexa I.
               (2)   Anexele I, II, III și IIIA includ, de asemenea, în cazul în care acestea sunt disponibile, informațiile necesare pentru identificarea persoanelor sau entităților vizate, furnizate de Consiliul de Securitate sau de Comitetul pentru sancțiuni pentru anexa I. În ceea ce privește persoanele, aceste informații pot cuprinde numele, inclusiv pseudonimele, data și locul nașterii, naționalitatea, numărul de pașaport și numărul cărții de identitate, sexul, adresa, dacă este cunoscută, și funcția sau profesia. În ceea ce privește entitățile, astfel de informații pot cuprinde denumirea, locul și data înregistrării, numărul de înregistrare și sediul. De asemenea, în anexa I se menționează data desemnării de către Consiliul de Securitate sau de către Comitetul pentru sancțiuni.”.

               11.

               La articolul 12, alineatul (3) se înlocuiește cu următorul text:
               „(3)   Măsurile menționate la articolul 4 alineatul (1) literele (b), (c) și (d) și la articolul 5 alineatul (1) literele (b), (c) și (d) se reexaminează periodic și cel puțin la fiecare 12 luni. Acestea încetează să se aplice persoanelor și entităților în cauză în cazul în care Consiliul stabilește, în conformitate cu procedura menționată la articolul 9 alineatul (2), că nu mai sunt îndeplinite condițiile de aplicare a acestora.”.

         Articolul 2
   Persoanele și entitățile menționate în anexa I la prezenta decizie se adaugă pe listele prevăzute în anexa I la Decizia 2010/800/PESC.
   Articolul 3
   Entitățile menționate în anexa II la prezenta decizie sunt eliminate din listele prevăzute în anexele II și III la Decizia 2010/800/PESC.
   Articolul 4
   Anexa III la prezenta decizie se adaugă la Decizia 2010/800/PESC ca anexa IIIA.
   Articolul 5
   Prezenta decizie intră în vigoare la data publicării în Jurnalul Oficial al Uniunii Europene.

      Adoptată la Bruxelles, 18 februarie 2013.

            Pentru Consiliu

            Președintele

         C. ASHTON

      (1)  JO L 341, 23.12.2010, p. 32.

      ANEXA I

         Persoanele și entitățile menționate la articolul 2

      A.   Lista persoanelor menționate la articolul 4 alineatul (1) litera (a) și la articolul 5 alineatul (1) litera (a)

                  Nume

                  Alias

                  Data nașterii

                  Data desemnării

                  Alte informații

                  1.

                  Paek Chang-Ho

                  Pak Chang-Ho;
                  Paek Ch’ang-Ho

                  Data nașterii: 18 iunie 1964;
                  Locul nașterii: Kaesong, RPDC

                  22.1.2013

                  Funcționar de rang înalt și șeful centrului de control al sateliților din cadrul Comitetului coreean pentru tehnologie spațială.
                  Pașaport: 381420754;
                  Data eliberării pașaportului: 7 decembrie 2011;
                  Data expirării pașaportului: 7 decembrie 2016.

                  2.

                  Chang Myong-Chin

                  Jang Myong-Jin

                  Data nașterii: 1966;
                  Data nașterii alternativă: 1965

                  22.1.2013

                  Director general al Stației de lansare a sateliților Sohae și șeful centrului de lansare la care au avut loc lansările din 13 aprilie2012 și 12 decembrie 2012.

                  3.

                  Ra Ky’ong-Su

                  22.1.2013

                  Ra Ky’ong-Su este funcționar al Tanchon Commercial Bank (TCB). În această calitate, a facilitat tranzacții pentru TCB. Tanchon a fost desemnată de comitet în aprilie 2009 ca fiind principala entitate financiară din RPDC responsabilă de vânzarea de arme convenționale, rachete balistice și produse aferente asamblării și fabricării unor astfel de arme.

                  4.

                  Kim Kwang-il

                  22.1.2013

                  Kim Kwang-il este funcționar al Tanchon Commercial Bank (TCB). În această calitate, a facilitat tranzacții pentru TCB și pentru Korea Mining Development Trading Corporation (KOMID). Tanchon a fost desemnată de comitet în aprilie 2009 ca fiind principala entitate financiară din RPDC responsabilă de vânzarea de arme convenționale, rachete balistice și produse aferente asamblării și fabricării unor astfel de arme. KOMID a fost desemnată de comitet în aprilie 2009 și este principalul traficant de armament și exportator de produse și echipamente aferente rachetelor balistice și armelor convenționale din RPDC.

      B.   Lista entităților menționate la articolul 5 alineatul (1) litera (a)

                  Denumire

                  Alias

                  Amplasament

                  Data desemnării

                  Alte informații

                  1.

                  Comitetul coreean pentru tehnologie spațială

                  Comitetul pentru tehnologie spațială din RPDC;
                  Departamentul pentru tehnologie spațială din RPDC;
                  Comitetul pentru tehnologie spațială;
                  CCTS

                  Phenian, RPDC

                  22.1.2013

                  Comitetul coreean pentru tehnologie spațială (CCTS) a coordonat lansările RPDC din 13 aprilie 2012 și 12 decembrie 2012 prin intermediul centrului de control al sateliților și al zonei de lansare Sohae.

                  2.

                  Bank of East Land

                  Dongbang Bank;
                  Tongbang U’Nhaeng;
                  Tongbang Bank

                  P.O. Box 32, BEL Building, Jonseung-Dung, Moranbong District, Phenian, RPDC

                  22.1.2013

                  Instituția financiară Bank of East Land din RPDC facilitează tranzacții cu armament și alte tipuri de asistență pentru fabricantul și exportatorul de armament Green Pine Associated Corporation (Green Pine). Bank of East Land a colaborat activ cu Green Pine pentru a transfera fonduri, într-un mod care a permis eludarea sancțiunilor. În 2007 și 2008, Bank of East Land a facilitat tranzacții care au implicat Green Pine și instituții financiare iraniene, inclusiv Bank Melli și Bank Sepah. Consiliul de Securitate a desemnat Bank Sepah în Rezoluția 1747 (2007) datorită faptului că aceasta a furnizat sprijin pentru programul de rachete balistice al Iranului. Green Pine a fost desemnată de comitet în aprilie 2012.

                  3.

                  Korea Kumryong Trading Corporation

                  22.1.2013

                  Denumire folosită drept alias de către Korea Mining Development Trading Corporation (KOMID) în vederea derulării de activități de achiziții. KOMID a fost desemnată de comitet în aprilie 2009 și este principalul traficant de armament și exportator de produse și echipamente aferente rachetelor balistice și armelor convenționale din RPDC.

                  4.

                  Tosong Technology Trading Corporation

                  Phenian, RPDC

                  22.1.2013

                  Korea Mining Development Corporation (KOMID) este societatea-mamă a Tosong Technology Trading Corporation. KOMID a fost desemnată de comitet în aprilie 2009 și este principalul traficant de armament și exportator de produse și echipamente aferente rachetelor balistice și armelor convenționale din RPDC.

                  5.

                  Korea Ryonha Machinery Joint Venture Corporation

                  Chosun Yunha Machinery Joint Operation
                  Company; Korea Ryenha Machinery J/V Corporation;
                  Ryonha Machinery Joint Venture Corporation

                  Central District, Phenian, RPDC;
                  Mangungdae-gu, Phenian, RPDC;
                  Mangyongdae District, Phenian, RPDC

                  22.1.2013

                  Korea Ryonbong General Corporation este societatea-mamă a Korea Ryonha Machinery Joint Venture Corporation. Korea Ryonbong General Corporation a fost desemnată de comitet în aprilie 2009 și este un concern în domeniul apărării, specializat în achiziții pentru industria de apărare a RPDC și asistență în vânzările cu caracter militar ale acestei țări.

                  6.

                  Leader (Hong Kong) International

                  Leader International Trading Limited

                  Camera 1610 Nan Fung Tower, 173 Des Voeux Road, Hong Kong

                  22.1.2013

                  Facilitează operațiuni de transport în numele Korea Mining Development Trading Corporation (KOMID). KOMID a fost desemnată de comitet în aprilie 2009 și este principalul traficant de armament și exportator de produse și echipamente aferente rachetelor balistice și armelor convenționale din RPDC.

                  7.

                  Green Pine Associated Corporation

                  Cho’ngsong United Trading Company;
                  Chongsong Yonhap;
                  Ch’o’ngsong Yo’nhap;
                  Chosun Chawo’n Kaebal T’uja Hoesa;
                  Jindallae;
                  Ku’mhaeryong Company LTD;
                  Natural Resources Development and Investment Corporation;
                  Saeingp’il Company

                  c/o Reconnaissance General Bureau Headquarters, Hyongjesan-Guyok, Phenian, RPDC;
                  Nungrado, Phenian, RPDC

                  2.5.2012

                  Green Pine Associated Corporation (Green Pine) a preluat un număr important de activități ale Korea Mining Development Trading Corporation (KOMID). KOMID a fost desemnată de comitet în aprilie 2009 și este principalul traficant de armament și exportator de produse și echipamente aferente rachetelor balistice și armelor convenționale din RPDC.
                  Green Pine este responsabilă, de asemenea, de aproximativ jumătate din armele și materialul aferent exportate de RPDC.
                  Green Pine a fost identificată în vederea sancționării pentru exportul de arme sau material aferent din Coreea de Nord. Green Pine este specializată în producția de construcții navale și armament militar maritim, cum ar fi submarine, ambarcațiuni militare și sisteme de rachete; de asemenea, a exportat torpile și asistență tehnică unor societăți iraniene din domenii conexe apărării.

                  8.

                  Amroggang Development Banking Corporation

                  Amroggang Development Bank;
                  Amnokkang Development Bank

                  Tongan-dong, Phenian, RPDC

                  2.5.2012

                  Amroggang, înființată în 2006, este o societate afiliată Tanchon Commercial Bank, gestionată de responsabili ai Tanchon. Tanchon este implicată în finanțarea vânzărilor de rachetebalistice de către KOMID, fiind, de asemenea, implicată în tranzacțiile cu rachete balistice ale KOMID către Shahid Hemmat Industrial Group (SHIG) din Iran. Tanchon Commercial Bank a fost desemnată de comitet în aprilie 2009 și este principala entitate financiară din RPDC responsabilă de vânzarea de arme convenționale, rachete balistice și produse aferente asamblării și fabricării unor astfel de arme. KOMID a fost desemnată de comitet în aprilie 2009 și este principalul traficant de armament și exportator de produse și echipamente aferente rachetelor balistice și armelor convenționale din RPDC. Consiliul de Securitate a desemnat SHIG în Rezoluția 1737 (2006) ca entitate implicată în programul de rachete balistice iranian.

                  9.

                  Korea Heungjin Trading Company

                  Hunjin Trading Co.;
                  Korea Henjin Trading Co.;
                  Korea Hengjin Trading Company

                  Phenian, RPDC

                  2.5.2012

                  Korea Heungjin Trading Company este utilizată de KOMID în scopuri comerciale. Este suspectată de implicare în furnizarea de bunuri aferente rachetelor către Shahid Hemmat Industrial Group (SHIG) din Iran. Heungjin a fost asociată cu KOMID, mai precis cu biroul de achiziții al KOMID. Heungjin a fost utilizată pentru achiziționarea unui controler digital avansat cu aplicații în proiectarea de rachete. KOMID a fost desemnată de comitet în aprilie 2009 și este principalul traficant de armament și exportator de produse și echipamente aferente rachetelor balistice și armelor convenționale din RPDC. Consiliul de Securitate a desemnat SHIG în Rezoluția 1737 (2006) ca entitate implicată în programul de rachete balistice iranian.

      ANEXA II

         Entitățile menționate la articolul 3

                  1.

                  Green Pine Associated Corporation

                  2.

                  Korea Heungjin Trading Company

                  3.

                  Tosong Technology Trading Corporation

                  4.

                  Korea Ryonha Machinery Joint Venture Corporation

                  5.

                  Amroggang Development Banking Corporation

                  6.

                  Bank of East Land

      ANEXA III

            „ANEXA IIIA
            A.   Lista persoanelor menționate la articolul 4 alineatul (1) litera (d) și la articolul 5 alineatul (1) litera (d)
            … .
            B.   Lista entităților menționate la articolul 5 alineatul (1) litera (d)
            … .”


               19.2.2016

               RO

               Jurnalul Oficial al Uniunii Europene

               C 65/184

         P7_TA(2013)0250
   Numărul de membri ai comisiilor permanente
   Decizia Parlamentului European din 12 iunie 2013 privind componența numerică a comisiilor permanente (2013/2671(RSO))
   (2016/C 065/29)

      Parlamentul European,

               —

               având în vedere propunerea Conferinței președinților,

               —

               având în vedere deciziile sale din 15 iulie 2009 (1), 14 decembrie 2011 (2) și 18 ianuarie 2012 (3) privind componența numerică a comisiilor permanente,

               —

               având în vedere articolul 183 din Regulamentul său de procedură,

               1.

               decide să modifice componența numerică a comisiilor permanente după cum urmează:

                           I.

                           Comisia pentru afaceri externe: 79 de membri,

                           II.

                           Comisia pentru dezvoltare: 30 de membri,

                           III.

                           Comisia pentru comerț internațional: 31 de membri,

                           IV.

                           Comisia pentru bugete: 45 de membri,

                           V.

                           Comisia pentru control bugetar: 31 de membri,

                           VI.

                           Comisia pentru afaceri economice și monetare: 50 de membri,

                           VII.

                           Comisia pentru ocuparea forței de muncă și afaceri sociale: 50 de membri,

                           VIII.

                           Comisia pentru mediu, sănătate publică și siguranță alimentară: 71 de membri,

                           IX.

                           Comisia pentru industrie, cercetare și energie: 61 de membri,

                           X.

                           Comisia pentru piața internă și protecția consumatorilor: 41 de membri,

                           XI.

                           Comisia pentru transport și turism: 47 de membri,

                           XII.

                           Comisia pentru dezvoltare regională: 50 de membri,

                           XIII.

                           Comisia pentru agricultură și dezvoltare rurală: 44 de membri,

                           XIV.

                           Comisia pentru pescuit: 25 de membri,

                           XV.

                           Comisia pentru cultură și educație: 31 de membri,

                           XVI.

                           Comisia pentru afaceri juridice: 25 de membri,

                           XVII.

                           Comisia pentru libertăți civile, justiție și afaceri interne: 60 de membri,

                           XVIII.

                           Comisia pentru afaceri constituționale: 26 de membri,

                           XIX.

                           Comisia pentru drepturile femeii și egalitatea de gen: 35 de membri,

                           XX.

                           Comisia pentru petiții: 35 de membri;

               2.

               hotărăște că prezenta decizie va intra în vigoare la 1 iulie 2013;

               3.

               încredințează Președintelui sarcina de a transmite prezenta decizie, spre informare, Consiliului și Comisiei.

      (1)  JO C 224 E, 19.8.2010, p. 34.

      (2)  Texte adoptate, P7_TA(2011)0570.

      (3)  Texte adoptate, P7_TA(2012)0001.


title: 2012/105/UE: Decizia Consiliului din 14 decembrie 2011 privind semnarea, în numele Uniunii, și aplicarea cu titlu provizoriu a Acordului sub formă de schimb de scrisori între Uniunea Europeană și Federația Rusă cu privire la administrarea contingentelor tarifare care se aplică exporturilor de lemn din Federația Rusă în Uniunea Europeană și a Protocolului între Uniunea Europeană și guvernul Federației Ruse privind modalitățile tehnice adoptate în temeiul acordului menționat

text:
                  29.2.2012

                  RO

                  Jurnalul Oficial al Uniunii Europene

                  L 57/1

         DECIZIA CONSILIULUI
         din 14 decembrie 2011
         privind semnarea, în numele Uniunii, și aplicarea cu titlu provizoriu a Acordului sub formă de schimb de scrisori între Uniunea Europeană și Federația Rusă cu privire la administrarea contingentelor tarifare care se aplică exporturilor de lemn din Federația Rusă în Uniunea Europeană și a Protocolului între Uniunea Europeană și guvernul Federației Ruse privind modalitățile tehnice adoptate în temeiul acordului menționat
         (2012/105/UE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (4) primul paragraf coroborat cu articolul 218 alineatul (5),
         având în vedere propunerea Comisiei Europene,
         întrucât:

                     (1)

                     Având în vedere importanța economică pentru Uniune a importurilor de lemn brut și importanța pe care o are pentru Uniune Federația Rusă în calitate de furnizor de lemn brut, Comisia a negociat cu Federația Rusă angajamente conform cărora aceasta din urmă va reduce sau va elimina taxele la export pe care le aplică în prezent, inclusiv pentru lemnul brut.

                     (2)

                     Aceste angajamente, care vor deveni parte din lista de concesii a Federației Ruse în cadrul Organizației Mondiale a Comerțului (OMC) din momentul aderării sale la OMC, includ contingente tarifare pentru exportul anumitor tipuri specificate de lemn de conifere, din care o parte a fost alocată exporturilor în Uniune.

                     (3)

                     În contextul negocierilor privind aderarea Federației Ruse la OMC, Comisia a negociat, în numele Uniunii, un Acord sub formă de schimb de scrisori între Uniunea Europeană și Federația Rusă cu privire la administrarea contingentelor tarifare care se aplică exporturilor de lemn din Federația Rusă în Uniunea Europeană („acordul”).

                     (4)

                     În conformitate cu prevederile acordului, Uniunea și Federația Rusă au negociat modalitățile tehnice detaliate de administrare a contingentelor tarifare, care sunt prevăzute într-un Protocol privind modalitățile tehnice adoptate în temeiul acordului („protocolul”).

                     (5)

                     Acordul și protocolul ar trebui să fie semnate.

                     (6)

                     Având în vedere necesitatea de a asigura punerea în aplicare a sistemului de administrare necesar pentru contingentele tarifare care se aplică exporturilor de lemn din Federația Rusă în Uniune începând cu data aderării Federației Ruse la OMC, acordul și protocolul ar trebui să se aplice cu titlu provizoriu de la acea dată, sub rezerva finalizării procedurilor necesare pentru încheierea lor.

                     (7)

                     Pentru a asigura condiții uniforme pentru punerea în aplicare a dispozițiilor acordului și ale protocolului privind administrarea contingentelor tarifare care se aplică exporturilor de lemn din Federația Rusă în Uniune, ar trebui să i se confere Comisiei competențe de executare. Aceste competențe ar trebui să fie exercitate în conformitate cu Regulamentul (UE) nr. 182/2011 al Parlamentului European și al Consiliului din 16 februarie 2011 de stabilire a normelor și principiilor generale privind mecanismele de control de către statele membre al exercitării competențelor de executare de către Comisie (1).

                     (8)

                     Pentru adoptarea actelor de punere în aplicare referitoare la administrarea în Uniune a contingentelor tarifare aplicabile exporturilor de lemn din Federația Rusă, ar trebui să se utilizeze procedura de examinare, având în vedere că aceste acte privesc politica comercială comună și, prin urmare, intră sub incidența articolului 2 alineatul (2) litera (b) punctul (iv) din Regulamentul (UE) nr. 182/2011,

               ADOPTĂ PREZENTA DECIZIE:

            Articolul 1
            Semnarea Acordului sub formă de schimb de scrisori între Uniunea Europeană și Federația Rusă cu privire la administrarea contingentelor tarifare care se aplică exporturilor de lemn din Federația Rusă în Uniunea Europeană și a Protocolului între Uniunea Europeană și guvernul Federației Ruse privind modalitățile tehnice adoptate în temeiul acordului menționat, se aprobă în numele Uniunii sub rezerva încheierii acestora.
            Textele acordului și protocolului sunt atașate la prezenta decizie.

            Articolul 2
            Președintele Consiliului este autorizat să desemneze persoana (persoanele) împuternicită (împuternicite) să semneze acordul și protocolul în numele Uniunii.

            Articolul 3
            În conformitate cu dispozițiile acordului și cu articolul 26 alineatul (3) din protocol, acordul și protocolul se aplică cu titlu provizoriu începând cu data aderării Federației Ruse la OMC până la finalizarea procedurilor necesare încheierii acordului (2).

            Articolul 4
            Comisia adoptă norme detaliate referitoare la metoda de alocare a autorizațiilor de contingent în conformitate cu articolul 5 alineatul (2) din protocol și orice alte dispoziții necesare pentru gestionarea de către Uniunea a contingentelor tarifare alocate exporturilor către Uniune. Aceste acte de punere în aplicare se adoptă în conformitate cu procedura de examinare menționată la articolul 5.

            Articolul 5

               (1)   Comisia este asistată de un comitet. Respectivul comitet este un comitet în înțelesul Regulamentului (UE) nr. 182/2011.

               (2)   Atunci când se face trimitere la prezentul articol, se aplică articolul 5 din Regulamentul (UE) nr. 182/2011.

            Articolul 6
            Prezenta decizie intră în vigoare la data adoptării.

            Adoptată la Geneva, 14 decembrie 2011.

                  Pentru Consiliu

                  Președintele

               M. NOGAJ

            (1)  JO L 55, 28.2.2011, p. 13.

            (2)  Data de la care acordul și protocolul se aplică cu titlu provizoriu se va publica în Jurnalul Oficial al Uniunii Europene de către Secretariatului General al Consiliului.


title: Decizia 2006/366/PESC a Consiliului din 20 martie 2006 privind încheierea unui acord între Uniunea Europeană și Guvernul Georgiei privind statutul în Georgia al reprezentantului special al Uniunii Europene pentru Caucazul de Sud și al echipei sale de sprijin

text:
Anunţ juridic important

|

32006D0366

Official Journal L 135 , 23/05/2006 P. 0014 - 0014 Official Journal L 294 , 25/10/2006 P. 0107 - 0107

		20060320Decizia 2006/366/PESC a Consiliuluidin 20 martie 2006privind încheierea unui acord între Uniunea Europeană și Guvernul Georgiei privind statutul în Georgia al reprezentantului special al Uniunii Europene pentru Caucazul de Sud și al echipei sale de sprijinCONSILIUL UNIUNII EUROPENE,având în vedere Tratatul privind Uniunea Europeană și, în special, articolul 24 al acestuia,având în vedere recomandarea președinției,întrucât:(1) Ca urmare a deciziei de a răspunde situației create ca urmare a încheierii Misiunii OSCE de monitorizare a frontierelor din Georgia prin consolidarea rolului reprezentantului special al Uniunii Europene (RSUE) pentru Caucazul de Sud, Consiliul a adoptat la 28 iulie 2005 Acțiunea comună 2005/582/PESC de modificare și prelungire a mandatului reprezentantului special al Uniunii Europene (RSUE) pentru Caucazul de Sud [1].(2) Ca urmare a Deciziei Consiliului din 3 octombrie 2005 de autorizare a președinției, asistată la nevoie de secretarul general/înaltul reprezentant, să înceapă negocieri, președinția a negociat un acord între Uniunea Europeană și Guvernul Georgiei privind statutul în Georgia al reprezentantului special al Uniunii Europene pentru Caucazul de Sud și al echipei sale de sprijin.(3) Acordul ar trebui aprobat,DECIDEArticolul 1Se aprobă, în numele Uniunii, acordul dintre Uniunea Europeană și Guvernul Georgiei privind statutul în Georgia al reprezentantului special al Uniunii Europene pentru Caucazul de Sud și al echipei sale de sprijin.Textul acordului se anexează la prezenta decizie.Articolul 2Președintele Consiliului este autorizat să numească persoana sau persoanele împuternicite să semneze acordul prin care Uniunea își asumă obligații.Articolul 3Prezenta decizie se publică în Jurnalul Oficial al Uniunii Europene.Articolul 4Prezenta decizie intră în vigoare la data adoptării.Adoptată la Bruxelles, 20 martie 2006.Pentru ConsiliuPreședinteleU. Plassnik[1] JO L 199, 29.7.2005, p. 92. Acțiune comună astfel cum a fost modificată prin Acțiunea comună 2006/121/PESC (JO L 49, 21.2.2006, p. 14).--------------------------------------------------


title: Decizia Comisiei din 3 martie 2006 privind încheierea unui Acord sub forma unui schimb de scrisori între Comunitatea Europeană și Republica Chile privind modificările la apendicele II la Acordul privind comerțul cu băuturi spirtoase și băuturi aromatizate anexat la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte

text:
Anunţ juridic important

|

32006D0568

Jurnalul Oficial L 231 , 24/08/2006 p. 0135 - 0135 Jurnalul Oficial L 118 , 08/05/2007 p. 1256 - 1256

		20060303Decizia Comisieidin 3 martie 2006privind încheierea unui Acord sub forma unui schimb de scrisori între Comunitatea Europeană și Republica Chile privind modificările la apendicele II la Acordul privind comerțul cu băuturi spirtoase și băuturi aromatizate anexat la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte(2006/568/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Decizia 2005/269/CE a Consiliului din 28 februarie 2005 privind încheierea Acordului de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte [1], în special articolul 3 alineatul (2),întrucât:(1) Luând în considerare concluziile celei de-a doua ședințe a comitetului mixt al Acordului privind comerțul cu băuturi spirtoase și băuturi aromatizate, ambele organizate la Madrid pe 13- 14 iunie 2005, este necesară modificarea apendicelui II la Acordul privind comerțul cu băuturi spirtoase și băuturi aromatizate anexat la Acordul de instituire a unei asocieri între Comisia Europeană și statele sale membre, pe de o parte, și Republica Chile, pe de altă parte, pentru a permite utilizarea anumitor mărci chiliene care coincid cu indicațiile geografice comunitare care urmează a fi utilizate pe piața internă chiliană, în cantități limitate, până la 31 ianuarie 2014, începând cu 24 aprilie 2006.(2) În conformitate cu articolul 16 alineatul (2) din acordul menționat anterior, Comunitatea Europeană și Republica Chile au încheiat un acord sub forma unui schimb de scrisori în vederea modificării apendicelui II.(3) Prin urmare, este necesar să se aprobe acest schimb de scrisori.(4) Măsurile prevăzute în prezenta decizie sunt conforme cu avizul Comitetului de aplicare pentru băuturile spirtoase,DECIDE:Articolul 1Acordul sub forma unui schimb de scrisori între Comunitate Europeană și Republica Chile de modificare a apendicelui II la Acordul privind comerțul cu băuturi spirtoase și băuturi aromatizate anexat la Acordul de instituire a unei asocieri între Comunitatea Europeană și statele sale membre, pe de o parte, și Republica Chile, pe de altă parte, este aprobat în numele Comunității.Textul acordului se atașează la prezenta decizie.Articolul 2Comisarul pentru agricultură și dezvoltarea rurală este împuternicit să semneze schimbul de scrisori prin care Comunitatea își asumă obligații.Adoptată la Bruxelles, 3 martie 2006.Pentru ComisieMariann Fischer BoelMembru al Comisiei[1] JO L 84, 2.4.2005, p. 19.--------------------------------------------------


title: Decizia Consiliului din 16 decembrie 1996 privind monitorizarea punerii în aplicare a actelor adoptate de Consiliu în materie de imigrație ilegală, readmisie și angajare ilegală a resortisanților țărilor terțe și cooperarea în materie de executare a deciziilor de expulzare

text:
Anunţ juridic important

|

31996D0749

Official Journal L 342 , 31/12/1996 P. 0005 - 0005 Ediţie specială în limba cehă Chapter 19 Volume 01 P. 47  - 47 Ediţie specială în limba estonă Chapter 19 Volume 01 P. 47  - 47 Ediţie specială în limba maghiară Chapter 19 Volume 01 P. 47  - 47 Ediţie specială în limba lituaniană Chapter 19 Volume 01 P. 47  - 47 Ediţie specială în limba letonă Chapter 19 Volume 01 P. 47  - 47 Ediţie specială în limba malteză Chapter 19 Volume 01 P. 47  - 47 Ediţie specială în limba polonă Chapter 19 Volume 01 P. 47  - 47 Ediţie specială în limba slovacă Chapter 19 Volume 01 P. 47  - 47 Ediţie specială în limba slovenă Chapter 19 Volume 01 P. 47  - 47

		19961216Decizia Consiliuluidin 16 decembrie 1996privind monitorizarea punerii în aplicare a actelor adoptate de Consiliu în materie de imigrație ilegală, readmisie și angajare ilegală a resortisanților țărilor terțe și cooperarea în materie de executare a deciziilor de expulzare(96/749/JAI)CONSILIUL UNIUNII EUROPENE,având în vedere Tratatul privind Uniunea Europeană, în special articolul K.3 alineatul (2) litera (a),având în vedere programul de lucru prioritar adoptat de Consiliu la 30 noiembrie 1993 la Bruxelles, cerând în special elaborarea anuală a unui raport privind realizările din domeniul justiției și al afacerilor interne, precum și Rezoluția Consiliului din 14 octombrie 1996 privind stabilirea priorităților cooperării în domeniul justiției și al afacerilor interne în perioada 1 iulie 1996 – 30 iunie 1998 [1],întrucât, în temeiul articolului K.1 punctul 3 litera (c) din tratat, statele membre consideră ca o chestiune de interes comun combaterea imigrației, a șederii și a muncii ilegale a resortisanților țărilor terțe pe teritoriul statelor membre;întrucât monitorizarea punerii în aplicare de către statele membre a actelor adoptate de Consiliu în acest domeniu permite cunoașterea importanței practice a lucrărilor Consiliului în domeniul respectiv și oferă informații utile pentru lucrările sale viitoare,DECIDE:Articolul 1Pregătirea unui chestionarÎn fiecare an, președinția trimite statelor membre un chestionar care să ofere posibilitatea de a cunoaște modul în care acestea au pus în aplicare actele adoptate de Consiliu în materie de imigrație ilegală, readmisie și angajare ilegală a resortisanților țărilor terțe și de cooperare în materie de executare a deciziilor de expulzare.Articolul 2Conținutul chestionaruluiChestionarul vizează următoarele puncte:- dispozițiile adoptate de statele membre în cursul anului precedent în domeniul reglementat de actele prevăzute la articolul 1;- orice dificultăți întâlnite în adoptarea dispozițiilor respective;- probabilitatea adoptării în scurt timp a unor dispoziții în domeniile prevăzute la prima liniuță;- punerea în aplicare a actelor și dispozițiilor menționate anterior.Articolul 3Evaluarea răspunsurilorSecretariatul General al Consiliului întocmește un raport pe baza răspunsurilor statelor membre, pe care îl prezintă Consiliului.Articolul 4Prima punere în aplicarePrimul chestionar se trimite statelor membre până la 30 iunie 1997 și se referă la perioada scursă de la data intrării în vigoare a Tratatului privind Uniunea Europeană.Adoptată la Bruxelles, 16 decembrie 1996.Pentru ConsiliuPreședinteleM. D. Higgins[1] JO C 319, 26.10.1996, p. 1.--------------------------------------------------


title: Decizia Consiliului din 12 septembrie 2016 de adoptare a poziției Consiliului privind proiectul de buget general al Uniunii Europene pentru exercițiul financiar 2017

text:
               13.9.2016

               RO

               Jurnalul Oficial al Uniunii Europene

               C 336/1

         DECIZIA CONSILIULUI
   din 12 septembrie 2016
   de adoptare a poziției Consiliului privind proiectul de buget general al Uniunii Europene pentru exercițiul financiar 2017
   (2016/C 336/01)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 314 alineatul (3), coroborat cu Tratatul de instituire a Comunității Europene a Energiei Atomice, în special articolul 106a,
   întrucât:

               (1)

               La 18 iulie 2016, Comisia a transmis o propunere cuprinzând proiectul de buget general al Uniunii Europene pentru exercițiul financiar 2017 (1),

               (2)

               Consiliul a examinat propunerea Comisiei în vederea definirii unei poziții consecvente, pe partea de venituri, cu Decizia 2007/436/CE, Euratom a Consiliului din 7 iunie 2007 privind sistemul de resurse proprii al Comunităților Europene (2), iar pe partea de cheltuieli, cu Regulamentul (UE, Euratom) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (3),

         ADOPTĂ PREZENTA DECIZIE:
   Articol unic
   Poziția Consiliului privind proiectul de buget general al Uniunii Europene pentru exercițiul financiar 2017 a fost adoptată de Consiliu la 12 septembrie 2016.
   Textul integral poate fi accesat pentru consultare sau descărcare pe site-ul Consiliului: http://www.consilium.europa.eu/

      Adoptată la Bruxelles, la 12 septembrie 2016.

            Pentru Consiliu

            Președintele

         M. LAJČÁK

      (1)  COM(2016) 300 final.

      (2)  JO L 163, 23.6.2007, p. 17.

      (3)  JO L 347, 20.12.2013, p. 884.


title: Decizia Consiliului din 3 mai 1989 privind încheierea celui de-al treilea Protocol adițional la Acordul între Comunitatea Economică Europeană și Republica Islanda ca urmare a aderării Regatului Spaniei și a Republicii Portugheze la Comunitate

text:
               02/Volumul 04

               RO

               Jurnalul Ofícial al Uniunii Europene

               152

         31989D0433

               L 206/7

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 3 mai 1989
   privind încheierea celui de-al treilea Protocol adițional la Acordul între Comunitatea Economică Europeană și Republica Islanda ca urmare a aderării Regatului Spaniei și a Republicii Portugheze la Comunitate
   (89/433/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere propunerea Comisiei,
   întrucât suspendarea totală de către Republica Islanda a drepturilor la importurile provenind din Spania ar facilita comerțul între aceste două țări;
   întrucât Protocolul adițional la Acordul între Comunitatea Economică Europeană și Republica Islanda (1) semnat la Bruxelles la 22 iulie 1972, ca urmare a aderării Regatului Spaniei și a Republicii Portugheze la Comunitate, nu prevede posibilitatea ca Republica Islanda să suspende drepturile sale vamale pentru importurile din Spania;
   întrucât în consecință este necesară aprobarea celui de-al treilea Protocol adițional la acordul menționat anterior pentru a se prevedea suspendarea totală a drepturilor vamale aplicabile produselor care intră sub incidența acestui acord, importate din Spania în Islanda,
   DECIDE:
   Articolul 1
   Cel de-al treilea Protocol adițional la Acordul între Comunitatea Economică Europeană și Republica Islanda ca urmare a aderării Regatului Spaniei și a Republicii Portugheze la Comunitate se aprobă în numele Comunității.
   Textul protocolului este anexat la prezenta decizie.
   Articolul 2
   Președintele Consiliului procedează la notificarea prevăzută la articolul 3 din protocol (2).
   Articolul 3
   Prezenta decizie intră în vigoare în ziua următoare datei publicării în Jurnalul Oficial al Comunităților Europene.

      Adoptată la Bruxelles, 3 mai 1989.

            Pentru Consiliu

            Președintele

         P. SOLBES

      (1)  JO L 301, 31.12.1972, p. 2.

      (2)  Data intrării în vigoare a protocolului va fi publicată în Jurnalul Oficial al Comunităților Europene de Secretariatul General al Consiliului.


title: Decizia 2008/266/PESC a Consiliului din 28 ianuarie 2008 privind încheierea Acordului între Uniunea Europeană și Republica Ciad referitor la statutul forțelor de sub comanda Uniunii Europene aflate pe teritoriul Republicii Ciad

text:
               26.3.2008

               RO

               Jurnalul Oficial al Uniunii Europene

               L 83/39

         DECIZIA 2008/266/PESC A CONSILIULUI
   din 28 ianuarie 2008
   privind încheierea Acordului între Uniunea Europeană și Republica Ciad referitor la statutul forțelor de sub comanda Uniunii Europene aflate pe teritoriul Republicii Ciad
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 24,
   având în vedere recomandarea președinției,
   întrucât:

               (1)

               La 25 septembrie 2007, Consiliul de Securitate al Organizației Națiunilor Unite a adoptat Rezoluția 1778 (2007) de aprobare a instituirii unei misiuni a Organizației Națiunilor Unite în Republica Centrafricană și în Ciad (MINURCAT) și de autorizare a desfășurării, în aceste țări, a unei operații destinate susținerii misiunii Organizației Națiunilor Unite, pentru o perioadă de douăsprezece luni de la declarația de capacitate operațională inițială. Printre altele, rezoluția a invitat guvernele Ciadului și Republicii Centrafricane și Uniunea Europeană să încheie, cât mai curând posibil, acorduri privind statutul forțelor din cadrul operației Uniunii Europene.

               (2)

               La 15 octombrie 2007, Consiliul a adoptat Acțiunea comună 2007/677/PESC privind operația militară a Uniunii Europene în Republica Ciad și în Republica Centrafricană (1) (EUFOR Ciad/RCA).

               (3)

               Ca urmare a autorizației acordate de Consiliu la 18 septembrie 2007, în conformitate cu articolul 24 din tratat, președinția, asistată de secretarul general/înaltul reprezentant, a negociat un acord între Uniunea Europeană și Republica Ciad privind statutul forțelor de sub comanda Uniunii Europene aflate pe teritoriul Republicii Ciad.

               (4)

               Acest acord ar trebui să fie aprobat,

         DECIDE:
   Articolul 1
   Acordul între Uniunea Europeană și Republica Ciad privind statutul forțelor de sub comanda Uniunii Europene aflate pe teritoriul Republicii Ciad se aprobă în numele Uniunii Europene.
   Textul acordului se anexează la prezenta decizie.
   Articolul 2
   Președintele Consiliului este autorizat să desemneze persoana împuternicită să semneze acordul prin care Uniunea Europeană își asumă obligații.
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Bruxelles, 28 ianuarie 2008.

            Pentru Consiliu

            Președintele

         D. RUPEL

      (1)  JO L 279, 23.10.2007, p. 21.
    ---documentbreak---

               26.3.2008

               RO

               Jurnalul Oficial al Uniunii Europene

               L 83/40

         TRADUCERE
   ACORD
   între Uniunea Europeană și Republica Ciad privind statutul forțelor de sub comanda Uniunii Europene aflate pe teritoriul Republicii Ciad
   UNIUNEA EUROPEANĂ, denumită în continuare „UE”,
   pe de o parte, și
   REPUBLICA CIAD, denumită în continuare „statul-gazdă”,
   pe de altă parte,
   denumite în continuare „părțile”,
   AVÂND ÎN VEDERE:

               —

               Rezoluția 1778 (2007) a Consiliului de Securitate al Organizației Națiunilor Unite din 25 septembrie 2007;

               —

               Acțiunea comună 2007/677/PESC a Consiliului din 15 octombrie 2007 privind operația militară a Uniunii Europene în Ciad și în Republica Centrafricană (1) (EUFOR Ciad/RCA);

               —

               faptul că prezentul acord nu aduce atingere drepturilor și obligațiilor părților care decurg din acorduri și alte instrumente internaționale care instituie curți și tribunale internaționale, inclusiv statutul Curții Penale Internaționale,

         CONVIN DUPĂ CUM URMEAZĂ:
   Articolul 1
   Domeniu de aplicare și definiții
   (1)   Dispozițiile prezentului acord se aplică forțelor aflate sub comanda Uniunii Europene și personalului acestora.
   (2)   Dispozițiile prezentului acord nu se aplică decât pe teritoriul statului-gazdă.
   (3)   În sensul prezentului acord:

               (a)

               „forțe aflate sub comanda Uniunii Europene (EUFOR)” înseamnă cartierul general militar al UE și contingentele naționale care contribuie la operație, echipamentele și mijloacele de transport ale acestora;

               (b)

               „operație” înseamnă pregătirea, stabilirea, executarea și susținerea misiunii militare în baza mandatului stabilit prin Rezoluția 1778 (2007) a Consiliului de Securitate al Organizației Națiunilor Unite din 25 septembrie 2007;

               (c)

               „comandantul forței UE” înseamnă comandantul în teatrul de operațiuni;

               (d)

               „cartierul general militar al UE” înseamnă cartierele generale militare și elementele acestora, indiferent unde sunt situate, aflate sub autoritatea comandanților militari UE care exercită comanda sau controlul militar al operației;

               (e)

               „contingente naționale” înseamnă unitățile și componentele care aparțin statelor membre ale Uniunii Europene și altor state participante la operație;

               (f)

               „personalul EUFOR” înseamnă membrii personalului civil și militar repartizat EUFOR, precum și personalul detașat în vederea pregătirii operației și personalul aflat în misiune pentru un stat participant sau o instituție UE în cadrul operației, prezent, cu excepția unor dispoziții contrare ale prezentului acord, pe teritoriul statului-gazdă, cu excepția personalului angajat pe plan local și a personalului angajat de societățile comerciale internaționale;

               (g)

               „personal angajat pe plan local” înseamnă membri ai personalului care sunt resortisanți sau rezidenți permanenți ai statului-gazdă;

               (h)

               „spații” înseamnă toate clădirile, spațiile de cazare și terenurile necesare EUFOR și personalului său;

               (i)

               „stat participant” înseamnă statul care pune la dispoziția EUFOR un contingent național.

         Articolul 2
   Dispoziții generale
   (1)   EUFOR și personalul său respectă actele cu putere de lege și actele administrative ale statului-gazdă și se abțin de la orice acțiune sau activitate incompatibilă cu obiectivele operației.
   (2)   EUFOR comunică periodic guvernului statului-gazdă numărul membrilor personalului său aflați pe teritoriul statului-gazdă.
   Articolul 3
   Identificarea
   (1)   Membrii personalului EUFOR poartă în permanență asupra lor pașaportul sau cartea de identitate militară.
   (2)   Vehiculele, aeronavele, navele și alte mijloace de transport ale EUFOR poartă marcaje de identificare și/sau plăci de înmatriculare distinctive ale EUFOR, care se notifică autorităților competente ale statului-gazdă.
   (3)   EUFOR are dreptul de a arbora drapelul Uniunii Europene și semne distinctive, precum insigne militare, titluri și simboluri oficiale, în spațiile, pe vehiculele și pe alte mijloace de transport ale sale. Uniformele personalului EUFOR poartă o emblemă distinctivă a EUFOR. Drapelele sau însemnele naționale ale contingentelor naționale participante la operație pot fi arborate în spațiile, pe vehiculele și alte mijloace de transport și pe uniformele EUFOR, în conformitate cu decizia comandantului forței UE.
   Articolul 4
   Trecerea frontierei și deplasarea pe teritoriul statului-gazdă
   (1)   Membrii personalului EUFOR nu pot intra pe teritoriul statului-gazdă decât după prezentarea documentelor prevăzute la articolul 3 alineatul (1) sau, în cazul primei intrări, a unui ordin de misiune individual sau colectiv emis de EUFOR. Atunci când intră, părăsesc sau sunt prezenți pe teritoriul statului-gazdă, acestora nu li se aplică dispozițiile referitoare la pașapoarte și vize și nu sunt supuși inspecțiilor efectuate în cadrul procedurilor de imigrare și de control vamal.
   (2)   Membrii personalului EUFOR sunt scutiți de aplicarea dispozițiilor statului-gazdă referitoare la înregistrarea și controlul străinilor, dar nu dobândesc dreptul de ședere sau de domiciliu stabil pe teritoriul statului-gazdă.
   (3)   Lista resurselor și a mijloacelor de transport ale EUFOR destinate susținerii operației, care intră pe teritoriul statului-gazdă, îl tranzitează sau îl părăsesc, este transmisă statului-gazdă cu titlu informativ. Cu toate acestea, EUFOR este scutit de obligația furnizării oricărui alt document vamal, precum și de orice inspecție.
   (4)   Membrii personalului EUFOR pot conduce vehicule motorizate și pilota aeronave pe teritoriul statului-gazdă, cu condiția să fie, după caz, titulari ai unui permis de conducere sau ai unui brevet de pilot național, internațional sau militar valabil.
   (5)   Pentru nevoile operației, statul-gazdă acordă EUFOR și personalului acestuia libertate de deplasare și de circulație pe teritoriul său, inclusiv în spațiul său aerian, în colaborare cu autoritățile competente ale statului-gazdă, conform modalităților prevăzute la articolul 18 din prezentul acord.
   (6)   Pentru nevoile operației și cu acordul autorităților competente ale Republicii Ciad, EUFOR poate desfășura, pe teritoriul statului-gazdă, inclusiv în spațiul său aerian, exerciții, inclusiv exerciții armate.
   (7)   Pentru nevoile operației, EUFOR poate utiliza drumurile, podurile, feriboturile și aeroporturile fără obligația achitării de redevențe, tarife sau taxe similare. EUFOR nu este exceptată de la plata unor contribuții, la un nivel rezonabil, pentru serviciile care îi sunt prestate la cererea sa, în aceleași condiții cu cele prevăzute pentru forțele armate ale statului-gazdă.
   Articolul 5
   Privilegii și imunități acordate EUFOR de către statul-gazdă
   (1)   Spațiile EUFOR sunt inviolabile. Agenții statului-gazdă au acces la aceste spații doar cu aprobarea comandantului forței UE.
   (2)   Spațiile EUFOR, mobilierul și alte bunuri auxiliare care se află în aceste spații, precum și mijloacele sale de transport nu pot face obiectul unor percheziții, rechiziționări, sechestrări sau măsuri executorii.
   (3)   EUFOR, împreună cu bunurile și resursele de care dispune, indiferent de amplasarea acestora și de cine le deține, beneficiază de imunitate de jurisdicție.
   (4)   Arhivele și documentele EUFOR sunt inviolabile în orice moment și indiferent de locul în care se află.
   (5)   Corespondența oficială a EUFOR este inviolabilă. Prin „corespondență oficială” se înțelege toată corespondența referitoare la operație și funcțiile sale.
   (6)   EUFOR, precum și furnizorii sau contractanții EUFOR sunt scutiți de la plata tuturor impozitelor, a redevențelor și a altor taxe similare naționale, regionale sau comunale pentru bunurile achiziționate sau importate, serviciile prestate și spațiile utilizate pentru nevoile operației, cu condiția ca aceștia să nu fie resortisanți ai statului-gazdă. EUFOR nu este scutită de impozitele, redevențele sau alte taxe percepute pentru remunerarea serviciilor prestate.
   (7)   Statul-gazdă autorizează intrarea articolelor, a vehiculelor militare, a materialelor militare și a produselor destinate exclusiv operației și le scutește de orice taxe vamale, redevențe, tarife sau alte taxe similare, cu excepția cheltuielilor de depozitare, de transport și a taxelor percepute pentru remunerarea altor servicii prestate.
   Articolul 6
   Privilegii și imunități acordate personalului EUFOR de către statul-gazdă
   (1)   Personalul EUFOR nu poate fi supus niciunei forme de arest sau detenție.
   (2)   Documentele, corespondența și bunurile personalului EUFOR beneficiază de inviolabilitate, sub rezerva măsurilor de executare autorizate în temeiul alineatului (6).
   (3)   Personalul EUFOR beneficiază de imunitate de jurisdicție penală în statul-gazdă.
   Statul participant sau instituția în cauză a UE, după caz, poate renunța la imunitatea de jurisdicție penală a personalului EUFOR. Este necesar ca renunțarea să fie întotdeauna expresă.
   (4)   Personalul EUFOR beneficiază de imunitate de jurisdicție civilă și administrativă în statul-gazdă în ceea ce privește actele efectuate oral sau în scris, precum și toate actele întreprinse în exercitarea funcțiilor sale oficiale. Atunci când se inițiază o procedură civilă împotriva personalului EUFOR la o instanță judecătorească a statului-gazdă, comandantul forței UE și autoritatea competentă a statului participant sau instituția UE în cauză sunt informate fără întârziere. Înainte de inițierea procedurii la instanța judecătorească competentă, comandantul forței UE și autoritatea competentă a statului participant sau instituția UE în cauză atestă dacă actul respectiv a fost sau nu comis de personalul EUFOR în exercitarea funcțiilor sale oficiale.
   În cazul în care actul respectiv a fost comis în exercitarea funcțiilor oficiale, procedura nu se inițiază și se aplică dispozițiile articolului 15. În cazul în care actul respectiv nu a fost comis în exercitarea funcțiilor oficiale, procedura își poate urma cursul. Atestarea de către comandantul forței UE și autoritatea competentă a statului participant sau instituția UE în cauză are caracter obligatoriu pentru jurisdicția statului-gazdă, care nu o poate contesta.
   În cazul în care personalul EUFOR inițiază o procedură, acesta nu mai poate invoca imunitatea de jurisdicție în ceea ce privește orice cerere reconvențională legată direct de cererea principală.
   (5)   Personalul EUFOR nu este obligat să depună mărturie.
   (6)   Împotriva personalului EUFOR nu poate fi luată nicio măsură de executare, cu excepția inițierii unei proceduri civile care nu are legătură cu funcțiile sale oficiale. Bunurile personalului EUFOR, certificate ca fiind necesare exercitării funcțiilor oficiale ale personalului de către comandantul forței UE, nu pot fi supuse sechestrului ca urmare a unei hotărâri judecătorești. În cadrul unei proceduri civile, personalul EUFOR nu este supus niciunei restrângeri a libertății personale sau altor măsuri de constrângere.
   (7)   Imunitatea de jurisdicție a personalului EUFOR în statul-gazdă nu conferă acestuia imunitate de jurisdicție în statul participant.
   (8)   În ceea ce privește prestarea de servicii pentru EUFOR, personalului EUFOR nu i se aplică dispozițiile privind asigurările sociale în vigoare în statul-gazdă.
   (9)   Personalul EUFOR este scutit de orice formă de impozitare în statul-gazdă, în ceea ce privește remunerația și alte drepturi bănești care îi sunt plătite de EUFOR sau de statul participant, precum și în ceea ce privește veniturile încasate în afara statului-gazdă.
   (10)   Obiectele și bunurile personale în curs de utilizare care aparțin personalului EUFOR sunt scutite de orice impozit și taxă în aplicarea dispozițiilor Actului 2/92-UDEAC/556-CD-SE 1 din 30 aprilie 1992. Pentru a beneficia de această scutire, comandantul forței UE adresează autorităților competente o cerere de scutire de taxe semnată de către acesta.
   Bagajul individual al personalului EUFOR este scutit de inspecție, cu excepția cazului în care există motive serioase de a se crede că acesta conține obiecte sau bunuri care nu sunt destinate uzului său personal sau obiecte al căror import sau export este interzis de legislația statului-gazdă sau sunt supuse normelor de carantină ale statului-gazdă. Într-un astfel de caz, inspecția se efectuează numai în prezența personalului EUFOR în cauză sau a unui reprezentant autorizat al EUFOR.
   Articolul 7
   Personalul angajat pe plan local
   Personalul angajat pe plan local nu beneficiază de privilegii și imunități decât în măsura în care acestea sunt recunoscute de statul-gazdă. Cu toate acestea, statul-gazdă are obligația să își exercite jurisdicția astfel încât să nu intervină în mod excesiv în îndeplinirea funcțiilor operației.
   Articolul 8
   Jurisdicția penală
   Autoritățile competente ale unui stat participant au dreptul de a exercita pe teritoriul statului-gazdă toate atribuțiile de jurisdicție penală și disciplinară care le sunt conferite de legea statului participant cu privire la toți membrii personalului EUFOR supuși respectivei legi.
   Articolul 9
   Uniforma și armamentul
   (1)   Portul uniformei face obiectul normelor stabilite de comandantul forței UE.
   (2)   Personalul militar al EUFOR poate purta arme și muniție cu condiția să fie autorizat în acest sens prin ordinele primite.
   Articolul 10
   Susținerea acordată de statul-gazdă și încheierea de contracte
   (1)   Statul-gazdă acceptă, în cazul în care i se solicită, să sprijine EUFOR să găsească spații corespunzătoare.
   (2)   Statul-gazdă pune gratuit la dispoziția EUFOR spații aflate în proprietatea sa, precum și spații aflate în proprietatea entităților juridice private, în măsura în care spațiile respective sunt necesare pentru desfășurarea activităților administrative și operaționale ale EUFOR.
   (3)   În limita mijloacelor și a capacităților sale, statul-gazdă participă la pregătirea, stabilirea, executarea și susținerea operației. Asistența și sprijinul pe care le oferă statul-gazdă operației se furnizează în aceleași condiții cu asistența și sprijinul oferite de statul-gazdă propriilor forțe armate.
   (4)   Dreptul aplicabil contractelor încheiate de EUFOR în statul-gazdă se stabilește în contractele respective.
   (5)   Contractul poate stipula că procedura de soluționare a litigiilor prevăzută la articolul 15 alineatele (3) și (4) se aplică litigiilor care rezultă din aplicarea contractului.
   (6)   Statul-gazdă facilitează executarea contractelor încheiate de EUFOR cu entitățile comerciale pentru nevoile operației.
   Articolul 11
   Modificarea spațiilor
   (1)   EUFOR este autorizat să construiască sau să modifice spațiile în funcție de nevoile sale operaționale.
   (2)   Statul-gazdă nu poate pretinde EUFOR despăgubiri pentru aceste construcții sau modificări.
   Articolul 12
   Membrii decedați ai personalului EUFOR
   (1)   Comandantul forței UE are dreptul de a se ocupa de repatrierea oricărui membru decedat al personalului EUFOR, precum și a bunurilor personale ale acestuia și de a adopta măsuri corespunzătoare în acest sens.
   (2)   Corpul unui membru decedat al personalului EUFOR nu poate fi autopsiat fără acordul statului în cauză și în absența unui reprezentant al EUFOR și/sau al statului respectiv.
   (3)   Statul-gazdă și EUFOR cooperează cât mai mult posibil pentru asigurarea repatrierii cât mai rapide a oricărui membru decedat al personalului EUFOR.
   Articolul 13
   Securitatea EUFOR și poliția militară
   (1)   Statul-gazdă ia toate măsurile adecvate pentru a asigura securitatea EUFOR și a personalului său.
   (2)   EUFOR este autorizat să ia măsurile necesare asigurării protecției spațiilor sale, inclusiv a celor utilizate pentru antrenament, și împotriva oricărui atac sau a oricărei intruziuni din afară.
   (3)   Comandantul forței UE poate crea o unitate de poliție militară în vederea menținerii ordinii în cadrul spațiilor EUFOR.
   (4)   De asemenea, prin consultare și în colaborare cu poliția militară sau poliția statului-gazdă, unitatea de poliție militară poate interveni în afara spațiilor respective pentru a asigura menținerea ordinii și a disciplinei în rândul personalului EUFOR.
   Articolul 14
   Comunicații
   (1)   EUFOR poate instala și utiliza radioemițătoare și radioreceptoare, precum și sisteme prin satelit. EUFOR cooperează cu autoritățile competente ale statului-gazdă pentru evitarea oricărui conflict legat de utilizarea frecvențelor adecvate. Accesul la gama de frecvențe se acordă de către statul-gazdă în mod gratuit.
   (2)   EUFOR are dreptul de a comunica fără restricții prin radio (inclusiv prin satelit, telefon mobil sau aparat radio portabil), prin telefon, prin telegraf, prin fax și prin alte mijloace, precum și dreptul de a instala echipamentele necesare asigurării comunicării dorite în cadrul spațiilor EUFOR și între aceste spații, inclusiv dreptul de a instala cabluri și linii terestre pentru nevoile operației.
   (3)   EUFOR poate lua, la nivelul spațiilor proprii, măsurile necesare asigurării transmiterii corespondenței adresate EUFOR sau personalului său sau care provine de la EUFOR sau personalul său.
   (4)   Instalarea echipamentelor menționate anterior se efectuează în strânsă cooperare cu statul-gazdă, în conformitate cu modalitățile prevăzute la articolul 18 din prezentul acord.
   Articolul 15
   Cereri de despăgubiri în caz de deces, rănire, prejudicii sau pierderi
   (1)   EUFOR și personalul său nu pot fi făcuți răspunzători de deteriorarea sau pierderea bunurilor civile sau publice determinate de necesitățile operaționale sau de activitățile legate de tulburările civile sau de protecția EUFOR.
   (2)   În scopul ajungerii la o înțelegere amiabilă, cererile de despăgubiri în caz de deteriorare sau pierdere a bunurilor civile sau publice neacoperite de alineatul (1), precum și cererile de despăgubiri în caz de deces sau rănire a unei persoane și de deteriorare sau pierdere a unor bunuri care aparțin EUFOR sunt transmise EUFOR prin intermediul autorităților competente ale statului-gazdă, în cazul cererilor prezentate de persoane juridice sau fizice din statul-gazdă, sau autorităților competente ale statului-gazdă, în ceea ce privește cererile prezentate de EUFOR.
   (3)   Atunci când nu se poate ajunge la o înțelegere amiabilă, cererea de despăgubiri se transmite unei comisii de despăgubire constituită în mod egal din reprezentanți ai EUFOR și ai statului-gazdă. Soluționarea cererilor se face de comun acord.
   (4)   Atunci când nu se poate ajunge la o soluție în cadrul comisiei de despăgubire, se procedează după cum urmează:

               (a)

               cererile pentru o sumă mai mică sau egală cu 40 000 EUR se soluționează pe cale diplomatică între statul-gazdă și reprezentanți ai UE;

               (b)

               cererile pentru o sumă mai mare decât cea menționată la litera (a) se înaintează unei instanțe de arbitraj, a cărei hotărâre este obligatorie.

         (5)   Instanța de arbitraj se compune din trei arbitri, primul arbitru fiind desemnat de statul-gazdă, al doilea de către EUFOR și al treilea de comun acord între statul-gazdă și EUFOR. În cazul în care una dintre părți nu desemnează un arbitru în termen de două luni sau în lipsa unui acord între statul-gazdă și EUFOR privind desemnarea celui de-al treilea arbitru, acesta este numit din oficiu de președintele Curții de Justiție a Comunităților Europene.
   (6)   EUFOR și autoritățile administrative ale statului-gazdă convin asupra dispozițiilor administrative necesare stabilirii mandatului comisiei de despăgubire și al instanței de arbitraj, a procedurilor aplicabile în cadrul acestor organe și a condițiilor de depunere a cererilor de despăgubiri.
   Articolul 16
   Cooperarea și litigiile
   (1)   Toate chestiunile privind aplicarea prezentului acord sunt soluționate în comun de reprezentanții EUFOR și de autoritățile competente ale statului-gazdă.
   (2)   În lipsa unei soluționări prealabile, litigiile privind interpretarea sau aplicarea prezentului acord se soluționează exclusiv pe cale diplomatică între statul-gazdă și reprezentanți ai UE.
   Articolul 17
   Alte dispoziții
   (1)   Atunci când în prezentul acord se face trimitere la privilegiile, imunitățile și drepturile EUFOR și ale personalului său, guvernul statului-gazdă răspunde de punerea lor în aplicare și de respectarea acestora de către autoritățile sale locale competente.
   (2)   Niciuna dintre dispozițiile prezentului acord nu urmărește să deroge de la drepturile eventual recunoscute, în temeiul altor acorduri, unui stat membru al UE sau unui alt stat participant la EUFOR și nu poate fi interpretată ca o derogare.
   Articolul 18
   Modalități de punere în aplicare
   În sensul aplicării prezentului acord, chestiunile de ordin operațional, administrativ sau tehnic pot face obiectul unor acorduri separate încheiate între comandantul forței UE și autoritățile administrative ale statului-gazdă.
   Articolul 19
   Intrarea în vigoare și denunțarea
   (1)   Prezentul acord se aplică cu titlu provizoriu de la data semnării sale și intră în vigoare de la data îndeplinirii, de către fiecare dintre părți, a procedurilor interne de aprobare a acestuia, până la data plecării ultimei componente și a ultimului membru al personalului EUFOR, în conformitate cu notificarea EUFOR.
   (2)   Fără a aduce atingere dispozițiilor alineatului (1), se consideră că dispozițiile prevăzute la articolul 4 alineatul (7), la articolul 5 alineatele (1)-(3), (6) și (7), la articolul 6 alineatele (1), (3), (4), (6) și (8)-(10), la articolul 10 alineatul (2), la articolul 11, la articolul 13 alineatele (1) și (2) și la articolul 15 se aplică începând cu data desfășurării primului membru al personalului EUFOR, în cazul în care această dată este anterioară datei intrării în vigoare a prezentului acord.
   (3)   Prezentul acord poate fi modificat prin acordul scris al părților.
   (4)   Denunțarea prezentului acord nu aduce atingere drepturilor sau obligațiilor care rezultă din executarea sa înainte de denunțare.

      Încheiat la N’Djaména, la 6 martie 2008, în patru exemplare originale în limba franceză.

      (1)  JO L 279, 23.10.2007, p. 21.